Semenanjung Tanah Melayu

Semenanjung Tanah Melayu (, ,  , ; ;) atau Semenanjung Malaka merujuk kepada tempat yang didiami oleh sebahagian daripada masyarakat etnik Melayu, di daerah Asia Tenggara. Semenanjung ini terbentang dari Tanah Seri,Sejarah Perjuangan Melayu Patani (Cetakan Kedua). 2006. Penerbit UKM: Bangi. ISBN 967-942-443-X (kulit lembut). di sebelah selatan Myanmar, membawa ke selatan Thailand, keseluruhan Malaysia Semenanjung hingga ke Riau-Lingga di bawah Kesultanan Johor di bahagian selatan. Titik tersempitnya di Segenting Kra. Bahagian pesisir barat daya terpisah dari pulau Sumatera oleh Selat Melaka. Di seberang timur ialah Laut Melayu di mana terletaknya pulau Borneo. Bagaimanapun, Tanah Melayu dalam sejarah turut merangkumi bekas wilayah-wilayah Kesultanan Melayu di Selatan Thai seperti Patani, Bukit, Ranong, Negara Seri Dharmaraja, Kerambit, Setul, Singgora, Pangan/Takola dan Terang yang kini berada di bawah kerajaan Thailand.LATARBELAKANG SEJARAH DAN MASYARAKAT MELAYU PATANI, Hamdan Dato’ Mohd. Salleh 


Tanah Tanjung Piai, Johor merupakan hujung terselatan daratan utama benua Asia. Titik tersempitnya ialah tanah Segenting Kra. Banjaran Negara Seri Dharmaraja dan Banjaran Titiwangsa yang merupakan sebahagian daripada sistem Banjaran Tanah Seri merupakan tulang belakang semenanjung ini. Bahagian pesisir barat daya terpisah dari pulau Sumatera oleh Selat Melaka. Di seberang timur Laut Melayu terletak pulau Borneo. Bahagian selat terselatan iaitu Selat Tebrau memisahkan tanah besar semenanjung dengan pulau Singapura.

 Sejarah nama Semenanjung Tanah Melayu 
Semenanjung Tanah Melayu digelar Chersonesus Aurea ("Semenanjung Emas") oleh Claudius Ptolemaeus, ahli astronomi dan ahli matematik Yunani terkemuka, manakala orang India merujuk kepadanya sebagai "Tanah Emas". Nama "Semenanjung Tanah Melayu" ialah terjemahan daripada Malay Peninsula dalam bahasa Inggeris. Penemuan artifak seperti tulang, batu dan sisa makanan penghuni di gua di rantau Asia Tenggara termasuk di Malaysia menunjukkan adanya sebaran kebudayaan pada zaman prasejarah. Orang Melayu yang merupakan ahli pelayaran yang mahir telah membolehkan mereka berhubung dengan negara luar dalam urusan perdagangan, ini menjadikan rantau Melayu sebagai satu kawasan perdagangan yang menjadi tumpuan saudagar India, Arab dan China.Uqbah Iqbal, Nordin Hussin & Ahmad Ali Seman, Sejarah Perkembangan Nasionalisme Melayu Sebelum Kemerdekaan, Munich: BookRix GmbH & Co. KG., 2014. 

Menurut kitab Al-Tarikh Salasilah Negeri Kedah, Tanah Melayu atau Semenanjung Tanah Melayu dahulunya dikenali sebagai Tanah Segara Masin. Kitab tersebut juga ada menceritakan tentang bagaimana nama Tanah Segara Masin ditukarkan kepada Tanah Melayu / Semenanjung Tanah Melayu.

Istilah itu juga ada disebut dalam Hikayat Hang Tuah:

Dalam kegunaan ini, istilah itu digunakan bagi merujuk secara umum kawasan yang berada di bawah penguasaan Kesultanan Melayu Melaka.

Peta
Peta tertua Semenanjung Tanah Melayu yang masih wujud ialah Geographike Huphegesis ("Panduan Geografi") yang dicipta pada 150 Masihi, berdasarkan data yang dihimpunkan oleh Claudius Ptolemy, pada abad kedua Masihi.Malaysia: A Pictorial History 1400-2004, m/s. 22. Editions Didier Millet. ISBN 981-4068-77-2. Manakala peta moden Tanah Melayu dan Sumatera yang terawal disediakan oleh Martin Waldseemuller (1470 - 1518) ialah pada tahun 1513. Ia menampilkan sesetengah pusat perdagangan di Semenanjung Tanah Melayu yang kini sudah dilupakan.

 Lihat juga  
 Kepulauan Melayu
 Persekutuan Tanah Melayu
 Tanah Melayu British
 Kesultanan Melayu Melaka
 Kesultanan
 Semenanjung

 Nota 

 Rujukan 

 Pautan luar 

Kategori:Laut Andaman
Kategori:Flora Tanah Melayu
Kategori:Teluk Thailand
Kategori:Bentuk muka bumi Malaysia
Kategori:Bentuk muka bumi Myanmar
Kategori:Bentuk muka bumi Laut China Selatan
Kategori:Bentuk muka bumi Thailand
Kategori:Kepulauan Melayu
Kategori:Malesia
Kategori:Semenanjung di Asia
Kategori:Wilayah Asia
Kategori:Selatan Thailand
Kategori:Selat Melaka